kardosdrur/scandi-wiki huggingface dataset:
Ismail Qemali

Ismail Kemal Bej Vlora almindeligt kendt som Ismail Qemali (født 16. januar 1844, død 24. januar 1919), var en fremtrædende leder af den albanske nationale bevægelse, grundlæggeren af den moderne albanske stat og landets første premierminister.

Biografi 
Han blev født i Vlorë i en adelig familie. Han gennemførte sin gundskoleuddannelse i hjembyen, og fik eksamen fra Zosimaia Skole i Ioannina i Grækenland. I 1859 flyttede han til Istanbul, hvor han indledte en karriere som osmannisk embedsmand, og var guvernør i flere byer på Balkan. I 1877 besad Qemali flere vigtige poster i den osmanniske administration, men da Sultan Abdulhamid II afskedigede ham som premierminister blev han sendt i eksil i Anatolien. Sultanen kaldte ham dog senere tilbage, og gjorde ham til guvernør i Beirut, men på grund af hans liberale politiske holdninger, gik han i maj 1900 om bord på den britiske ambassadørs yacht og søgte om asyl. Han blev derefter transporteret ud af Tyrkiet. I otte år, levede han i eksil, og arbejde på at fremme en konstitutionel lov i det osmanniske rige, og for at fremme den albanske nationale sag. Efter Den Ungtyrkiske revolution i 1908, blev han stedfortræder i det genoprettede osmanniske parlament, og samarbejdede her med liberale politikere og britterne. I 1909 under et oprør mod de Unge Tyrkere, blev han i en kort periode indsat som formand for det Osmanniske Riges nationalforsamling, men blev tvunget til at forlade Istanbul for altid et par dage senere. Herefter arbejdede han udelukkende på at fremme Albaniens nationale sag. 

Han var en ledende figur i den Albanske Uafhængighedserklæring og dannelsen af en uafhængig regering i Albanien 28. november 1912. Dette markerede afslutningen på næsten 500 års osmannisk styre i landet. Sammen med Isa Boletni og Luigj Gurakuqi hejste han det nationale flag, fra den to-etagers bygning i Vlorë, hvor uafhængighedserklæringen netop var blevet underskrevet. Han blev landets første premierminister i 1912, og fungerede som sådan, indtil 1914.

Kilder 
 Ismail Kemal Bey and Sommerville Story, ed. The memoirs of Ismail Kemal Bey. London: Constable and company, 1920. (The Internet Archive, fuld adgang)
 Story, A. M. Sommerville, Twenty Years in Paris with a Pen, London, 1927.
 David Barchard, The Man Who Made Albania—Ismail Kemal Bey, Cornucopia Magazine Nr 34, 2004.

Se også 
 Albaniens premierministre

Eksterne henvisninger 

Politikere fra Albanien
Schloss Einstein

Schloss Einstein er en tysk TV-serie, som har været sendt med mellem 26 og 52 afsnit hvert år siden 1998, og dermed er den længstvarende børne- og ungdomsserie i Tyskland. Serien sendes fra den tyske børne- og ungdomskanal KiKA (Kinder-Kanal).

Historie
Serien blev første gang sendt 4. september 1998 i KiKA. Fra 1998 til 2007 var rammerne den fiktive landsby Seelitz nær Potsdam. Serien er blevet optaget i Erfurt siden 2007, hvilket også er der, hvor action-optagelser har fundet sted siden episode 481.

Der sendes én sæson af Schloss Einstein hvert år. I de tidlige år (sæson 1 til sæson 9) varierede antallet af afsnit i en sæson meget mellem 32 og 76 afsnit, men de fleste skoleår i denne periode omfattede 52 afsnit. Fra den 10. til den 16. sæson indeholdt en sæson altid 52 afsnit. Siden den 17. sæson har hver sæson inkluderet 26 afsnit.
 
For nærværende (januar 2022) er der sendt 1.000 afsnit á 30 minutter. Afsnit 1.001 vil blive sendt 11. februar 2022. I den 25. sæson 2022 er der planlagt at sende til afsnit 1.026.

Indhold
Målgruppen for serien er unge fra 10 – 14 år.

Serien beskriver teenage-elevernes liv, indbyrdes- og familieforhold, omkring og på kostskolen Schloss Einstein, blandt andet problemer med forældrene, skole og karakterer, kærlighed og venskab. 

Afsnittene indeholder forskellige temaer, omfattende komedie, action, drama og informativ underholdning.

Referencer

Eksterne henvisninger 
 Schloss Einstein, hjemmeside (tysk)
 

Tyske tv-serier fra 1990'erne
Tyske tv-serier fra 2000'erne
Tyske tv-serier fra 2010'erne
Tyske tv-serier fra 2020'erne
Slim Slam Slum (tegneserie)

Slim Slam Slum er en dansk tegneserie, der blev skabt af af spansk-danske brødre Jorge og Marcelino Ballarin. Seriens første strip i historien SlimSlamSlum – da ratrace, blev udgivet den 1. december 1994 i den gratis cafeavis Musik og Mode.

Tegneserien omhandler de 3 unge mænd i midten af 20'erne, Slim Slam og Slum, der lever et tidstypisk ungkarleliv med cola, computerspil og koncerter, hvilket karikeres som at være fedt. Tegneserien er bygget op af hurtige replikker og med en reel romantisk længsel under ironien.

I 1997 blev det første Slim Slam Slum-hæfte, kaldet Alright udgivet i et oplag på 1000 stk. I modsætning til den første strip som brødrene selv havde distribueret var dette reklamefinansieret. Op til 1999, blev der udgivet en lang række hæfter om seriens 3 hovedpersoner.

Udover dette blev tegneserien også udgivet i adskillige medier, i blandt andet 10 kortfilm i TV2 Puls i 1997 og som internetjulekalender på tv2.dk i 1998.

I 2002 debuterede brødrene som spillefilmsinstruktøre og manuskriptforfattere, da de udgav tegneserien som en reallife spillefilm i samarbejde med Wise Guy Productions. Hovedrollerne i filmen blev spillet af Thure Lindhardt (Slim), Simon Jul Jørgensen (Slam) og Tommy Bredsted (Slum).

Tegneserier fra Danmark
Tegneseriefigurer
Frederica Sagor Maas

Frederica Alexandrina Sagor Maas (6. juli 1900 i New York City – 5. januar 2012) var en amerikansk dramatiker og manuskriptforfatter. Hun var yngste datter af russiske indvandrere. Fra 1918 skrev hun adskillige manuskripter til stumfilm med kendte Hollywoodstjerner som Greta Garbo og John Gilbert. Hun blev gift med kollegaen Ernest Maas i 1927, og sammen skrev de i 1941 manuskript til en talefilm. Efter andres bearbejdninger blev det i 1947 til musicalen "Little Miss Pilgrim", som ifølge hendes selvbiografi var en "fuldkommen skandale". I protest mod mishandlingen af manuskriptet ophørte hun med at skrive til filmen. Ved sin død var hun blandt de 50 ældste levende mennesker i verden, og hun overlevede ægtefællen i 21 år.

Bibliografi

Referencer

= Eksterne henvisninger 
 
 Video of Frederica Sagor Maas at 100  fra Reverie Productions

Dramatikere fra USA
Manuskriptforfattere fra USA
Hundredårige
Personer fra New York
Waitangidag

Waitangidag fejres i New Zealand hvert år d. 6. februar for at mindes Waitangitraktaten, der blev underskrevet på samme dato 1840 og ses som New Zealands grundlæggende dokument. 

 

Nationaldage
Kultur i New Zealand
Eadweard Muybridge

Eadweard James Muybridge (født 9. april 1830, død 8. maj 1904) var en britisk-amerikansk fotograf og fotopioner. Han er først og fremmest kendt for en mængde fotografiserier som dokumenterer dyr og mennesker i bevægelse. Hans fotoeksperimenter begyndte i 1878 da han opsatte en række kameraer efter hinanden og lod en hest udløse dem da den løb forbi. Hans øjebliksbilleder beviste blandt andet at en hest i galop har alle fire ben oppe fra jorden samtidig. Han vandt dermed et væddemål om en præmie på 25.000 dollar for forretningsmanden Leland Stanford. Muybridge opfandt også zoopraxiskop (zoetrop), en indretning for at vise levende billeder. Denne blev forløberen for film af celluloid, en teknik som i mange år blev brugt af biografer.

Galleri

Eksterne henvisninger 

Fotografer fra England
Fotografer fra USA
Filmhistorie
Personer frikendt for mord
Max Friediger

Max Moses Samuel Friediger (9. april 1884 i Budapest – 9. april 1947 i København) var en dansk overrabiner og forfatter.

Friediger, var dr. phil. og uddannet på Hildesheimer-seminariet i Berlin. Han havde embeder i Pohrlitz i Mähren og i Oderberg i Schlesien, før han 1920 blev valgt til overrabbiner ved Det mosaiske Troessamfund i København. Sammen med andre danske jøder blev han i 1943 interneret af besættelsesmagten i Horserødlejren og senere deporteret til Theresienstadt med skib og kreaturvogn. Friediger førte ministerialbog over de ca. 480 danske jøder i lejren og udgav en beretning om livet i Theresienstadt. I april 1945 blev han sammen med mange andre reddet af de svenske Røde Kors-transporter med De hvide busser.

Bibliografi 
Friedigers forfatterskab omfatter blandt andet:
 Jødernes Historie (1934/1938) 
 Landet, der genopbygges (1936) 
 Grundtræk af Jødedommens Etik (1938).

Eksterne kilder og henvisninger
 

Overrabbinere i Danmark
Danskere i 1900-tallet
Faglitterære forfattere fra Danmark
Jøder fra Danmark
Ofre for nazismen fra Danmark
Personer i Kraks Blå Bog (afdøde)
Dansksprogede forfattere fra Danmark
Masashi Kishimoto

Masashi Kishimoto (岸本 斉史, Kishimoto Masashi) (født 8. november 1974 i Nagi) er en japansk mangakategner, der primært er kendt for sin populære mangaserie Naruto og Naruto Shippuden, der også er omsat til anime og videospil.

Mangaka
Tegnere fra Japan
Rok

Rok har flere betydninger:
 Spinderok – et redskab til at spinde garn og tråd på
 Rok (fabeldyr) – et mytologisk væsen kendt fra Tusind og en Nat
Cameron

Cameron har flere betydninger:


Steder 
 Cameron, Arizona – en by i Arizona, USA
 Cameron, North Carolina – en by i North Carolina, USA
 Cameron (månekrater) – et krater på Månen

Personer

Fornavn 

 Cameron Bancroft – canadisk-amerikansk skuespiller
 Cameron Crowe – amerikansk manuskriptforfatter og instruktør
 Cameron Diaz – amerikansk skuespillerinde
 Cameron Emerson-Elliott – australsk musiker
 Cam'ron (Cameron Giles) – amerikansk rapper
 Cameron Jerome – britisk fodboldspiller

Efternavn 

 David Cameron – britisk politiker
 Debbie Cameron – amerikansk-dansk sangerinde, datter af Etta Cameron
 Etta Cameron – bahamansk-dansk sangerinde
 James Cameron – canadisk-amerikansk filminstruktør
 Julia Margaret Cameron – britisk fotograf
 Matt Cameron – amerikansk musiker
 Richard Cameron – nederlandsk musiker
 Simon Cameron – amerikansk politiker
Militært patruljeløb

Militært patruljeløb er en vintersport for hold, hvor udøverne konkurrerer i langrend, eventuelt fjeldskiløb og riffelskydning. Sporten udøves almindeligvis mellem landshold eller mellem hold fra forskellige militære enheder. Moderne skiskydning er udviklet fra militært patruljeløb.

Øvelsen omfatter 25 km langrend (15 km for kvinder) og riffelskydning. Højdeforskellen på løjpen må være fra 500 til 1200 meter (300 til 700 for kvinder). Nutidens regler minder i mange henseender om skiskydning. I henhold til ældre regler skulle hvert hold bestå af en officer, en underofficer og to menige. Officeren bar pistol i stedet for riffel og deltog ikke i skydeøvelsen. Underofficeren og de menige skulle bære mindst 24 kg oppakning. Dagens regler har udeladt oppakning, og riflerne ligner skiskytternes.

Militært patruljeløb indgår i International Military Sports Councils mesterskab siden 1929. Det var også på programmet i de to første og fjerde Vinter-OL. Patrouille des Glaciers er et årligt, alpint skiløb i Schweiz med baggrund i militært patruljeløb.

Eksternt link 
 CISM: www.cism-milsport.org

Skiskydning
Mangekamp
Vintersport
Langrend
Skydesport
Vinter-OL 1924
Vinter-OL 1928
Hack

Et hack er en betegnelse for at ændre eller forbedre et produkt eller et computerprogram, eller at udvikle noget helt nyt ud fra dele af noget eksisterende. Begrebet anvendes hovedsagelig indenfor elektronik og computersoftware. Et hack kan eksempelvis være sammenbygningen af elektroniske komponenter fra hverdagselektronik til et produkt med en helt ny funktion, eller udvikling af et særligt snedigt computerprogram som forbedrer eller udnytter eksisterende data eller tjenester. Et eksempel på anvendelsen af betydningen indenfor programmering er f.eks. et hackathon, hvor programmører mødes for at "hacke" noget sammen indenfor et relativt kort tidsrum.

Begrebet overlapper i visse betydninger med de relaterede begreber rooting og modding, og kan således også anvendes indenfor f.eks. tuning af elektronikken i biler.

En relativt ny gren af brugen af ordet er Lifehack, hvilket er en betegnelse for mere eller mindre opfindsomme metoder til at gøre hverdagen nemmere, enklere og smartere.

Se også 
 Hack a Day – et online magasin som udgiver et nyt hack hver dag
 Hacker – en person med teknisk snilde
Computerterminologi
Software
I Love You, I Love You Not

I Love You, I Love You Not er en amerikansk romantisk komedie fra 1996, instrueret af Billy Hopkins og skrevet af Wendy Kesselman.

Handling 
Filmen er fortalt af kvinder: Nana, en bedstemor og Daisy, Nanas barnebarn. Daisy fortæller Nana om sit forhold til en ung mand, der hedder Ethan og om sine problemer i skolen, fordi hun er jøde; Nana fortæller derfor sin livshistorie og om hvordan hun først boede i en ghetto og efterfølgende blev sendt til en koncentrationslejr.

Skuespillere 
 Jeanne Moreau – Nana
 Claire Danes – Daisy / Nana som ung
 Jude Law – Ethan
 James Van Der Beek – Tony
 Kris Park – Seth
 Lauren Fox – Alsion
 Emily Burkes-Nossiter – Jessica
 Carrie Szlasa – Jane
 Julia Stiles – Unge Nanas veninde
 Robert Sean Leonard – Dødens Engel

Eksterne links 
 

Amerikanske film fra 1996
Engelsksprogede film
Britiske film fra 1996
Franske film fra 1996
Tyske film fra 1996
Gerhard Tambour

Gerhard Malte Tambour (16. oktober 1906 i Stouby Sogn – død 13. december 1978) var en skræddermester fra Esbjerg, der i 1940'erne anlagde Tambours Have øst for Karlsgårde Sø nordøst for Varde.

Tambours Have er resultatet af en naturelskers passion for at samle planter fra hele kloden.

Eksterne henvisninger 
 
Om Tambours Have

Personer fra Esbjerg
Marstrand (flertydig)

Marstrand har flere betydninger:

 Marstrand – en svensk by
 Marstrand (slægt) – en dansk slægt
 Kanonbåden Marstrand
 Glud & Marstrand – en dansk metalvarefabrik

Et efternavn:
 Dan Marstrand – en dansk tv-personlighed
 Even Marstrand (1879-1949) – en dansk valgmenighedspræst
 Jacob Marstrand (1848-1935) – en dansk bagermester og politiker
 Jens Aage Marstrand(-Svendsen) (1880-1964) – en dansk bryggeridirektør
 Julie Marstrand (1882-1943) – en dansk billedhugger
 Knud Marstrand (1886-ca. 1918) – en dansk arkitekt
 Margrethe Marstrand, født Lønborg-Jensen (1874-1948) – en dansk lærer og forfatter
 Nicolai Jacob Marstrand (1770-1829) – en norskfødt mekaniker, opfinder, bager og kommerceråd
 Osvald Marstrand (1812-1849) – en dansk søofficer
 Paul Marstrand (1895-1965) – en dansk arkitekt
 Poul Marstrand (1851-1902) – en dansk fabrikant
 Sophus Marstrand (1860-1946) – en dansk arkitekt
 Troels Marstrand (bagermester) (1815-1889) – en dansk bagermester, brygger og politiker
 Troels Marstrand (fabrikant) (1854-1929) – en dansk fabrikant
 Vilhelm Marstrand (1884-1955) – en dansk ingeniør og arkitekt
 Wilhelm Marstrand (1810-1873) – en dansk maler
 Carl Marstrander (1883-1965) – en norsk lingvist
In and Out of Control

In And Out Of Control er det fjerde album af den danske duo The Raveonettes. Albummet er produceret af Thomas Troelsen, Delta Lab Studio, København og har ligget nr. 1 på "iTunes Top Albums". Pladen havde hittene "Last Dance" og "Bang".

"Last Dance" var også P3 Ugens Uundgåelige i august.

Spor 
 "Bang!" - 2:54
 "Gone Forever" - 3:36
 "Last Dance" - 3:47
 "Boys Who Rape (Should All Be Destroyed)" - 3:04
 "Hearts Of Stone" - 3:55
 "Oh, I Buried You Today" - 1:22
 "Suicide" - 3:13
 "D.R.U.G.S." - 4:30
 "Breaking Into Cars" - 3:08
 "Break Up Girls!" - 4:00
 "Wine" - 3:43

Album fra 2006
The Raveonettes-album
Lust Lust Lust

Lust Lust Lust er det tredje album fra The Raveonettes, udgivet den 12. november 2007 i Danmark. På albummet vender bandet tilbage til den støjende lyd fra det første album.
 
Albummet fik generelt positive anmeldelser og blev karakteriseret som "Det mest spændende album" i en anmeldelse på den britiske musikhjemmeside NME. 

Albummet blev ikke berømt i Danmark, men havde dog hittet "Dead Sound"

Spor 
 "Aly, Walk With Me" - 4:58
 "Hallucinations" - 2:59
 "Lust" - 3:38
 "Dead Sound" - 3:33
 "Black Satin" - 2:39
 "Blush" - 3:17
 "Expelled From Love" - 3:15
 "You Want The Candy" - 3:07
 "Blitzed" - 3:03
 "Sad Transmission" - 3:08
 "With My Eyes Closed" - 3:31
 "The Beat Dies" - 3:42

Referencer 

Album fra 2007
The Raveonettes-album
Kuunkuiskaajat

Kuunkuiskaajat er en finsk duo som består af Susan Aho og Johanna Virtanen.
De repræsenterede Finland i Eurovision Song Contest 2010 i Oslo, Norge med sangen Työlki ellää. Men blev stemt ud i 1. semifinale, og kom dermed ikke med i finalen.

Eksterne henvisninger 

 Official Website
 MySpace Website

Sangere fra Finland
Duoer
Finlands Eurovision Song Contest-deltagere
Deltagere ved Eurovision Song Contest 2010
Bøl

Bøl har flere betydninger:

 Bøl (Jegindø)
 Bøl (Slesvig)
Polyglot

En polyglot (gr. πολύγλωττος: poluglōttos, “'mange-tunget, polyglot'”; fra πολύς: polus, “mange” + γλῶττα: glōtta, “'tunge, sprog'”) er en bog, som indeholder samme skrift på flere forskellige sprog. Betegnelsen bruges som regel kun om bibeludgaver af Det Gamle Testamente og Det Ny Testamente skrevet i deres originale sprog sammen med en eller flere oversættelser. Ifølge Salmonsens Konversationsleksikon er den ældste og bedst kendte polyglot Complutenserpolyglotten fra begyndelsen af 1500-tallet. Leksikonet nævner også Antwerpenerpolyglotten (1569-72), Pariserpolyglotten (1629-45) og Londonerpolyglotten (1654-57), som leksikonet kalder "særlig værdifuld", samt Stier og Theiles polyglot, der udkom 1846-55.

Kilde 
Opslag af dr.theol. Holger Mosbech i Salmonsens Konversationsleksikon, bd. 19, s. 375, udgivet 1915-30.

Eksterne henvisninger 
 "Polyglot Bibles" fra Catholic Encyclopedia 
 Online: Polyglotten--Bibel zum praktischen Handgebrauch: Die Heilige Schrift Alten und Neuen Testaments in übersichtlicher Nebeneinanderstellung des Urtextes, der Septuaginta, Vulgata und Luther-Uebersetzung, so wie der wichtigsten Varianten der vornehmsten deutschen Uebersetzungen, bind 2, 1864 af Ewald Rudolf Stier

Note

Bøger
Bibelen
Curiales

Curiales (latin, afledt af curia, af co + viria, "samling af mænd") var i Romerriget de købmænd, handelsfolk og mellemstore landejere, som tjente i den lokale curia som lokale embedsmænd og decurioner.

Man forventede af curiales, at de stillede midler til rådighed for offentlige byggeprojekter, templer, fester, lege og lokale "velfærdssystemer".

Sociale klasser i antikkens Rom
Embeder i det Antikke Rom
Senantikken
Jan-Ove Waldner

Jan-Ove Waldner (født 3. oktober 1965 i Stockholm) er en svensk bordtennisspiller. Han er blevet verdensmester to gange, europamester én gang og olympisk mester i single én gang . Han regnes som en af de mest fremtrædende bordtennisspillere gennem tiderne.

I 1992 blev han tildelt Svenska Dagbladets guldmedalje.

Eksterne henvisninger 

 

Bordtennisspillere fra Sverige
Personer fra Stockholm
Deltagere for Sverige ved sommer-OL 1988
Deltagere for Sverige ved sommer-OL 1992
Deltagere for Sverige ved sommer-OL 1996
Deltagere for Sverige ved sommer-OL 2000
Deltagere for Sverige ved sommer-OL 2004
Olympiske mestre fra Sverige
Olympiske sølvmedaljevindere fra Sverige
Insomniac (album)

Insomniac er det fjerde studiealbum fra den amerikanske rock-trio Green Day. Det blev udgivet den 10. oktober 1995, og har solgt omkring 7 million eksemplarer, hvilket gør det til det tredje mest sælgende Green Day-album.

I 1995 blev singlen J.A.R. udgivet fra filmen Angus. Sangen endte direkte på nummer 1 på Billboard Modern Rock Tracks. Sangen er skrevet af bassisten Mike Dirnt til ære for hans ven Jason, der døde i 1995. 

Før pladen blev navngivet Insomniac, overvejede bandet at udgive den under navnet Tight Wad Hill. Navnet Insomniac kom fra collage-kunstneren Winston Smith, som designede coveret til pladen. Billie Joe Armstrong spurgte ham, hvordan det var muligt at male så mange malerier på så lidt tid. Smith svarede tilbage: "Det er nemt for mig. Jeg er en "insomniac"."

Trackliste

Referencer

Eksterne henvisninger 
 

Green Day-album
Album fra 1995
Pedro Duque

Pedro Duque Duque (født 14. marts 1963) er en spansk astronaut som har været med på to rummissioner.

Han arbejdede for GMV og for den Europæiske Rumorganisation (ESA) i seks år, før at han blev udvalgt som astronaut i 1992. Han gennemgik sin uddannelse i både Rusland og USA. Hans første rumflyvning var som missionspecialist om bord på rumfærge-missionen STS-95.

I oktober 2003 besøgte han Den Internationale Rumstation.

Eksterne henvisninger 

 NASA Biografi
 ESA Biografi

Astronauter fra Spanien
Personer fra Madrid
Thomas Barsøe

Thomas Barsøe (født 24 marts 1976) er en dansk popsanger. Han deltog i Dansk Melodi Grand Prix 2010. Han stammer fra Stubbekøbing på Falster.

Eksterne henvisninger 
 

Sangere fra Danmark
Deltagere ved Dansk Melodi Grand Prix 2010
Personer fra Stubbekøbing
Elise Holst

Elisabeth (kaldet Elise) Frederikke Margrethe Holst, født Heger (23. november 1811 i København – 8. april 1891) var en dansk skuespillerinde, der 15. april 1834 blev gift med skuespilleren W.C. Holst.

Biografi 
Som datter af kunstnerparret Stephan Heger og hans hustru Eline fik den unge Elisabeth Heger, i en tidlig alder interesse for scenen og var da heller ikke mere end 16 år gammel, da hun 16. december 1827 debuterede på det Kongelige Teater som Emilie Galotti. Allerede ved sin anden debut, Signe i Hagbarth og Signe, overbeviste hun tilskuerne om, at teatret i hende havde vundet en Oehlenschlägersk elskerinde af fremragende rang. Hun kom hurtig ind i repertoiret, og det var både mange og betydningsfulde opgaver, der betroedes hende. I roller som Gulnare i Aladdin, Sigrid i Amleth og Ingeborg i Kjartan og Gudrun siges hun ha vist, hvilken sjæl, varme og inderlighed hun kunde lægge i sit spil. Fru Heiberg kaldte hende
"en yndig Skuespillerinde i stille, slørede Roller".

Af hendes repertoire, som omfatter henved 250 roller, kan fremhæves: 1829 Ophelia i Hamlet, 1830 Amalie i Røverne, 1833 Johanna i Johanna d'Arc, Marie i Bagtalelsens Skole, Ingeborg i Dronning Margareta, 1834 Clara i Egmont, Championetta i Kjærlighed ved Hoffet, 1835 Coronata i Alferne, Sophie i Erik og Abel, 1837 Regisse i Svend Dyrings Hus, 1840 Cecilie i Badet i Dieppe, 1841 Gabrielle i Gabrielle de Belle-Isle, 1849 Lady Algernon i Tonietta, 1851 Cordelia i Kong Lear, 1852 jomfru Kirstine i Tycho Brahes Ungdom, 1857 Thora i Hakon Jarl, 1861 Dronning Margareta, 1864 fru Helvig i Svend Dyrings Hus, 1869 Grisola i Pottemager Walter. I de senere år anvendtes Elise Holst ikke meget, hun optrådte sidste gang 8. maj 1870 som Ingrid i Brylluppet paa Ulfsbjærg og afskedigedes ved teaterårets udgang.

Eksterne henvisninger 
 

Danskere i 1800-tallet
Teaterskuespillere fra Danmark
Personer fra København
Personer i Dansk Biografisk Leksikon
Slægten Heger
Eline Heger

Ellen (kaldet Eline) Maria Heger (født Smidth 13. december 1774, død 7. juni 1842 i Tårbæk) var en dansk skuespillerinde, gift med Stephan Heger, mor til Elise Holst.

Eline Heger var opvokset i et fattigt småborgerhjem og blev som barn elev på teatrets balletskole, hvor hendes blide væsen og stilfærdige gratie vakte opmærksomhed. Instrueret af Mad. Rosing debuterede hun 26. november 1793 som Lucette i Den gode Moder og brød kort tid efter igennem som Lessings Emilie Galotti. 

Hegers sceniske område var ikke stort, og hendes kunstneriske individualitet vedblev at være den samme: hun gav sig umiddelbart hen og betog tilskuerne ved sit poetisk tungsindige, stille sværmende væsen, sin hellige Jomfruelighed, som Baggesen kaldte hendes fremtoning. 

Til held for kunsten var Adam Oehlenschläger blandt de unge digtere, der sværmede for hendes navnkundige fremstilling af Samsøes Dyveke. Hun blev det kvindeideal, der senere foresvævede ham, da han digtede Thora i Hakon Jarl og Valborg i Axel og Valborg.

I den sceniske gengivelse af disse skikkelser kom Hegers åndelige og legemlige evner til fuld udvikling. Efter 13. januar 1832 at have spillet Sophie i Magt og List blev hun ramt af et apoplektisk slag, der for bestandig berøvede hende mælet.

Kilder 
 
 
 
 

Teaterskuespillere fra Danmark
Dansere fra Den Kongelige Ballet
Danskere i 1700-tallet
Danskere i 1800-tallet
Eline